เรื่องร้องเรียน (ถนน) วันที่ 2022-07-11 10:52:57 — แขวงหนองค้างพลู เขตหนองแขม กรุงเทพมหานคร
มีเรื่องจะรบกวนปรึกษาครับ

ด้านหลังบ้านผมมีการสร้างห้องน้ำขึ้น ระยะกระชั้นกับกำแพงบ้าน มีปัญหาเรื่องกลิ่น กระทบต่อการใช้ชีวิตในบ้านครับ เวลาเค้าใช้ห้องน้ำ กลิ่นห้องน้ำ กลิ่นบุหรี่ ลมพัดเข้าบ้านผมตลอด ซึ่งบ้านผมที่ใช้งานบริเวณนั้นคือ ครัว และที่กินข้าว อีกทั้งที่บ้านยังต้องดูแลผู้ป่วยที่มีประวัติถุงลมโป่งพองอีกครับ ซึ่งบริเวณที่สร้างขึ้นนี่แทบจะชิดกำแพงเลยครับ ทั้งยังเป็นทางลมพัดเข้าบ้านซึ่งกลิ่นเหล่านี้พัดเข้าบ้านเต็มๆเลยครับ

ก่อนหน้านี้เคยแจ้งศูนย์ร้องทุกข์กทม 1555 ไปตั้งแต่เค้าเริ่มสร้างใหม่ๆ ตั้งแต่ราว 5-6 ปีที่ผ่านมา จนร้องเรียนต่อเนื่องมาตลอดครับ เจ้าหน้าที่ก็มาพูดคุย คุยแล้วก็ผ่านไป ไม่มีติดตามผลใดๆ ซึ่งเคยเจรจาด้วยวาจากับคนสร้างห้องน้ำเค้าโดยตรง เค้าก็ไม่ใส่ใจครับ ทำท่าจะฟ้องกลับอีก ซึ่งผมกังวลเรื่องอิทธิพลในพื้นที่ด้วย คนสร้างถ้าผมเข้าใจไม่ผิด คือกลุ่มเดียวกับที่ดูแลตลาดนัด เพชรเกษม 77 

 ก็เลยหลีกเลี่ยงแล้วก็ต้องทนอยู่แบบนี้ครับไม่กล้าจะแจ้งอะไร เพราะกลัวจะมีผลกระทบต่อการใช้ชีวิต เพราะการเจรจานั้นเหมือนคุยให้มันผ่านๆไป โดยช่วงแรกเป็นเหมือนห้องน้ำชั่วคราว ใช้ผ้าใบปิดกั้นเป็นผนัง หลังจากจนทมาเจรจา ทางนั้นก็ใช้แผ่นวีว่าบอร์ดมาตีปิดเป็นผนัง ภาษาชาวบ้านก็ต้องพูดว่านั่นคือ การทำส่งๆไปแบบนั้นครับ

ซึ่งทั้งนี้ที่อยากจะทราบว่า ทาง กทม สามารถให้เค้ารื้อถอน ห้องน้ำตรงนี้ออก ได้มั้ยครับ ย้ำนะครับเคสนี้ขอเป็นกรณี รื้อถอน นะครับ ถ้าหากไม่มีอำนาจสั่งการแบบนั้น ก็รบกวนแจ้งด้วยนะครับ เพราะหากแต่เพียงมาเจรจาแค่ให้เค้าปรับปรุง ยังไงเสีย ห้องน้ำก็ยังอยู่ตำแหน่งเดิม กลิ่นของห้องน้ำก็ต้องถูกพัดเข้าบ้านผมอยู่ดี

อนึ่งที่ดินบริเวณนี้ ผมเข้าใจว่าเป็นที่ดินในกำกับดูแลของหน่วยงานใด หน่วยงานหนึ่ง ของภาครัฐ แล้วจัดให้ทางชาวบ้านได้สามารถเช่าที่ประกอบธุรกิจได้ ซึ่งถ้าส่วนนี้ผมเข้าใจผิดไป หรือถ้าหากมันเป็นที่ดินของภาคเอกชนหรือส่วนบุคคล แล้วทาง กทม.ไม่มีอำนาจดำเนินการก็ไม่เป็นไรครับ

ผมทนกับเรื่องนี้มานานหลายปีแล้วครับ เสียทั้งสุขภาพจิต สุขภาพกายจากบุหรี่มือสอง กลิ่นห้องน้ำ เสียมูลค่าทางอสังหา เช่น ผมจะขายบ้านเวลาคนซื้อมาดูเห็นว่าด้านหลังติดห้องน้ำ มูลค่าบ้านก็ลด ไหนยังต้องกังวลเรื่องอิทธิพลในพื้นที่อีกเพราะทางนั้นคนเค้าเยอะ เกรงว่าแจ้งร้องเรียนไป ทางนั้นจะแค้นใจกลับมาข่มขู่ กลั่นแกล้งกันภายหลัง ผมไม่รู้ควรจะต้องทำอย่างไรจึงอยากมาปรึกษาพร้อมร้องเรียนครับ ถ้าหากดำเนินการได้หรือไม่ได้แต่ประการใด รบกวนแจ้งให้ทราบด้วยนะครับ ขอบคุณครับ